ai4bharat/Pralekha huggingface dataset:
आयुष
आयुष मंत्रालय और विज्ञान और प्रौद्योगिकी विभाग के बीच समझौता ज्ञापन पर हस्ताक्षर हुए
दोनों मंत्रालय सार्वजनिक स्वास्थ्य देखभाल प्रणाली के लिए आयुष क्षेत्र में साक्ष्य-आधारित अनुसंधान और वैज्ञानिक हस्तक्षेप को बढ़ावा देने के लिए हाथ मिलाया
भारत सरकार के आयुष मंत्रालय और विज्ञान और प्रौद्योगिकी और पृथ्वी विज्ञान मंत्रालय के विज्ञान और प्रौद्योगिकी विभाग  के बीच आज एक समझौता ज्ञापन  पर हस्ताक्षर किए गए। समझौता ज्ञापन आयुष क्षेत्र में साक्ष्य-आधारित वैज्ञानिक हस्तक्षेप के लिए सहयोग, अभिसरण और तालमेल करके सार्वजनिक स्वास्थ्य देखभाल प्रणाली में इनका आगे उपयोग करने के लिए अनुसंधान के संभावित क्षेत्रों की पहचान करेगा।
समझौता ज्ञापन पर आयुष मंत्रालय के सचिव वैद्य राजेश कोटेचा और डीएसटी के सचिव डॉ. श्रीवारी चंद्रशेखर ने आयुष मंत्रालय के वरिष्ठ अधिकारियों और डीएसटी के वैज्ञानिकों की उपस्थिति में हस्ताक्षर किए।
इस अवसर पर वैद्य राजेश कोटेचा ने डीएसटी को नई दवाओं के विकास में आयुष मंत्रालय के साथ काम करने की उनकी प्रतिबद्धता और चिकित्सा से जुड़े यांत्रिक पहलुओं के सत्यापन के लिए धन्यवाद दिया।
डीएसटी के सचिव डॉ. श्रीवारी चंद्रशेखर ने कहा, “पारंपरिक ज्ञान और आधुनिक विज्ञान विशेष रूप से स्वास्थ्य विज्ञान में हाथ मिला रहे हैं। जब हम आयुष के वैज्ञानिक और चिकित्सकों को एक साथ ला रहे हैं, और हमें यकीन है कि हम समाधान लेकर आएंगे जो कि सस्ती कीमतों पर उपलब्ध होगा। मुझे उम्मीद है कि यह देश के बेहतरीन कार्यक्रमों में से एक बनेगा।"
समझौता ज्ञापन के माध्यम से आयुष मंत्रालय और डीएसटी ने संयुक्त रूप से आयुष अवधारणाओं, प्रक्रियाओं और उत्पादों के वैज्ञानिक सत्यापन पर अनुसंधान और विकास गतिविधियों को शुरू करने, सूचना के आदान-प्रदान के लिए एक मंच बनाने और आयुष से संबंधित बुनियादी अवधारणाओं को समझने की दिशा में आधुनिक विज्ञान के अनुप्रयोग को लाने पर सहमति व्यक्त की है।
आयुष मंत्रालय उन महत्वपूर्ण क्षेत्रों की पहचान करेगा जिनमें आयुष से संबंधित प्रणालियां शामिल हैं जिन्हें आधुनिक विज्ञान में बुनियादी अवधारणाओं, प्रक्रियाओं, नए उपकरणों के विकास आदि को समझने की आवश्यकता है। इस बीच, डीएसटी, विज्ञान और इंजीनियरिंग अनुसंधान बोर्ड  के माध्यम से अच्छी तरह से चार्टर्ड योजनाओं और पारस्परिक कार्यों के माध्यम से महत्वपूर्ण क्षेत्रों के कार्यान्वयन का समन्वय करेगा।
उद्योग, अनुसंधान एवं विकास संगठनों , और सरकारी एजेंसियों/विभागों के साथ साझेदारी को दृढ़ता से प्रोत्साहित किया जाएगा। इसके अलावा, एमओयू आयुष से संबंधित अनुसंधान एवं विकास गतिविधियों के तहत प्रस्तावों के लिए विशेष कॉल पर भी ध्यान केंद्रित करेगा, जो राष्ट्रीय वैज्ञानिकों के व्यक्ति या समूह से मांगे गए हैं जो शैक्षणिक संस्थानों, अनुसंधान संगठनों, सरकारी एजेंसियों और उद्योगों में सक्रिय रूप से अनुसंधान और प्रौद्योगिकी विकास में लगे हुए हैं।
वाणिज्य एवं उद्योग मंत्रालय
वाणिज्य और उद्योग मंत्री श्री पीयूष गोयल जापान के आर्थिक कार्य, व्यापार और उद्योग मंत्री से मिले
प्रधानमंत्री श्री नरेन्द्र मोदी और जापान के प्रधानमंत्री श्री शिंजो आबे के बीच गुवाहाटी में 16 दिसंबर, 2019 को होने वाली बैठक से पहले आज नई दिल्ली में वाणिज्य और उद्योग मंत्री श्री पीयूष गोयल और जापान के व्यापार और उद्योग मंत्री श्री हिरोशी काजीयामा की मुलाकात हुई।
भारत और जापान के बीच द्विपक्षीय विषयों पर एक घंटे तक यह बैठक चली। वाणिज्य और उद्योग मंत्री ने भारत और जापान के बीच व्यापार घाटा के विषय को उठाया। उन्होंने दोनों देशों के बीच व्यापक आर्थिक साझेदारी समझौता  की समीक्षा का विषय भी उठाया।
वाणिज्य और उद्योग मंत्री ने जापान के व्यापार और उद्योग मंत्री को बताया कि भारत के लिए सभी साझेदारों के साथ व्यापार संतुलन बनाना उच्च प्राथमिकता है। इसी तरह साझेदार देशों के साथ भारत की वस्तुओं और सेवाओं के लिए बाजार तक पहुंचना भी बहुत महत्वपूर्ण है, लेकिन सीईपीए में जापान के संकल्प के बावजूद भारत की वस्तुएं और सेवाएं बाजार तक नहीं पहुंची हैं।
दोनों देशों के मंत्रियों ने दोनों देशों के अधिकारियों से भारत-जापान व्यापार संबंध को मजबूत बनाने के लिए सभी विषयों पर समयबद्ध कार्य योजना तैयार करने को कहा।
भारतीय शिष्टमंडल के सदस्यों में वाणिज्य और उद्योग मंत्रालय तथा विदेश मंत्रालय के वरिष्ठ अधिकारी थे। जापानी शिष्टमंडल में जापान के व्यापार नीति ब्यूरो, एमपीटीआई तथा नई दिल्ली स्थित जापानी दूतावास के अधिकारी थे।
जल शक्ति मंत्रालय
केन्द्रीय मंत्रिमंडल ने कोलकाता के जोका में स्थित राष्ट्रीय पेयजल, स्वच्छता एवं गुणवत्ता केंद्र का नाम बदलकर 'डॉ. श्यामा प्रसाद मुखर्जी राष्ट्रीय जल और स्वच्छता संस्थान ' किए जाने को कार्योत्तर मंजूरी दी
माननीय प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने कोलकाता के जोका में स्थित राष्ट्रीय पेयजल, स्वच्छता एवं गुणवत्ता केंद्र का नाम बदलकर 'डॉ. श्यामा प्रसाद मुखर्जी राष्ट्रीय जल और स्वच्छता संस्थान ' किए जाने को कार्योत्तर मंजूरी दी है।
इस संस्थान को कोलकाता, पश्चिम बंगाल के जोका, डायमंड हार्बर रोड पर 8.72 एकड़ भूमि पर स्थापित किया गया है। इस संस्थान की परिकल्पना प्रशिक्षण कार्यक्रमों के माध्यम से जन स्वास्थ्य इंजीनियरिंग, पेयजल, स्वच्छता और साफ-सफाई के क्षेत्र में राज्यों/केंद्र शासित प्रदेशों में क्षमता विकसित करने वाले एक प्रमुख संस्थान के रूप में की गई है। इन क्षमताओं की परिकल्पना न केवल स्वच्छ भारत मिशन और जल जीवन मिशन के कार्यान्वयन में लगी फ्रंट-लाइन वर्कफोर्स के लिए की गई है, बल्कि ग्रामीण और शहरी दोनों स्तर के स्थानीय निकायों के प्रतिनिधियों के लिए भी की गई है। इसी अनुसार ट्रेनिंग इन्फ्रास्ट्रक्चर, आरएंडडी ब्लॉक और एक आवासीय परिसर सहित उपयुक्त बुनियादी ढांचा विकसित किया गया है। इस संस्थान में प्रशिक्षण की सुविधा के लिए जल, स्वच्छता और साफ-सफाई  प्रौद्योगिकियों के वर्किंग और लघु मॉडल भी स्थापित किए गए हैं।
डॉ. श्यामा प्रसाद मुखर्जी पश्चिम बंगाल के सबसे योग्य सपूतों में से एक और राष्ट्रीय एकता में अग्रणी, औद्योगीकरण के लिए प्रेरणा और एक प्रतिष्ठित विद्वान व शिक्षाविद थे। वे कलकत्ता विश्वविद्यालय के सबसे कम उम्र के कुलपति भी थे। डॉ. श्यामा प्रसाद मुखर्जी के नाम से इस संस्थान का नामकरण किया जाना तमाम हितधारकों को प्रेरित करेगा कि वे डॉ. मुखर्जी के ईमानदारी, अखंडता के मूल्यों को अपनाएं और संस्थान के कामकाज के लोकाचार में अपनी प्रतिबद्धता रखते हुए उन्हें सच्चा सम्मान दें। दिसंबर, 2022 में प्रधानमंत्री द्वारा इस संस्थान का उद्घाटन किया गया।
रेल मंत्रालय
यात्रियों के किराए से अर्जित रेलवे की राजस्व आय में 71 प्रतिशत की बढ़ोतरी
रेलवे ने आरक्षित यात्री खंड में 46 प्रतिशत और अनारक्षित यात्री खंड में 381 प्रतिशत की बढ़ोतरी दर्ज की
अप्रैल से दिसंबर 2022 के दौरान प्रारंभिक आधार पर भारतीय रेलवे को यात्री किराए से कुल अनुमानित 48913 करोड़ रुपये की आय हुई है जो कि 71 प्रतिशत की बढ़ोतरी है, क्योंकि पिछले वर्ष इसी अवधि में उसने 28569 करोड़ रुपये अर्जित किए थे।
आरक्षित यात्री खंड में, 1 अप्रैल से 31 दिसंबर 2022 की अवधि के दौरान बुक किए गए यात्रियों की कुल अनुमानित संख्या पिछले वर्ष की समान अवधि के दौरान 56.05 करोड़ की तुलना में 59.61 करोड़ रही है, जो कि 6 प्रतिशत की बढ़ोतरी है। 1 अप्रैल से 31 दिसंबर 2022 की अवधि के दौरान आरक्षित यात्री खंड से उत्पन्न राजस्व पिछले वर्ष की इसी अवधि के दौरान 26400 करोड़ रुपये की तुलना में 38483 करोड़ रुपये रहा है, जो कि 46 प्रतिशत की बढ़ोतरी दर्शाता है।
अनारक्षित यात्री खंड में, 1 अप्रैल से 31 दिसंबर 2022 की अवधि के दौरान बुक किए गए यात्रियों की कुल अनुमानित संख्या पिछले वर्ष की इसी अवधि के दौरान 16968 लाख की तुलना में 40197 लाख है, जो 137 प्रतिशत की वृद्धि है। 1 अप्रैल से 31 दिसंबर 2022 की अवधि के दौरान अनारक्षित यात्री खंड से उत्पन्न राजस्व पिछले वर्ष की इसी अवधि के दौरान 2169 करोड़ रुपये की तुलना में 10430 करोड़ रुपये है जो कि 381 प्रतिशत की बढ़ोतरी दर्शाता है।
उप राष्ट्रपति सचिवालय
उपराष्ट्रपति ने आम आदमी तक पहुंचाने के लिए वेदों का विभिन्न भारतीय भाषाओं में अनुवाद करने का आह्वान किया
वेद ज्ञान का असली खजाना : उपराष्ट्रपति
उपराष्ट्रपति ने वैदिक ज्ञान पर अनुसंधान कराने का आह्वान किया
तिरुमाला तिरुपति देवस्थानम की राशि का इस्तेमाल सनातन धर्म के प्रसार के लिए किया जाना चाहिए
उपराष्ट्रपति ने वेंकटेश्वर वेद विज्ञान पीठम का दौरा किया
उपराष्ट्रपति और परिवार के सदस्यों ने तिरुमाला तिरुपति देवस्थानम द्वारा संचालित नित्यानन्द कार्यक्रम में अन्नप्रसादम ग्रहण किया
उपराष्ट्रपति श्री एम. वेंकैया नायडू ने आज तिरुमाला तिरुपति देवस्थानम द्वारा संचालित वेंकटेश्वर वेद विज्ञान पीठम का दौरान किया और वेदों का सरल तरीके से विभिन्न भारतीय भाषाओं में अनुवाद करने का आह्वान किया, ताकि साधारण व्यक्ति इनके महत्व को समझ सके।
पीठम में छात्रों और अध्यापकों को संबोधित करते हुए उपराष्ट्रपति ने वेदों को ज्ञान का असली खजाना बताया और कहा कि इनमें भारत की सदियो पुरानी परम्पराओं और संस्कृति की झलक मिलती है। जीवन के विभिन्न पहलुओं के बारे में वेदों में शामिल वैज्ञानिक जानकारी को संरक्षित करने और उसका प्रसार करने के साथ-साथ आम आदमी तक उसे पहुंचाने की आवश्यकता है। श्री नायडू ने कहा कि वेद केवल धार्मिक पुस्तके नहीं है, बल्कि इनमें विभिन्न विषयों जैसे गणित, ज्योतिष, कृषि, रसायन और धातु संबंधी ज्ञान छिपा हुआ है।
यह कहते हुए कि वेदन जटिल से जटिल समस्याओं और आधुनिक विश्व की चुनौतियों का समाधान प्रदान सकते हैं, उपराष्ट्रपति ने वेदों में शामिल ज्ञान के बारे में अनुसंधान का करने का आह्वान किया। उन्होंने इस बात पर रोष व्यक्त किया कि इस पहलु पर भारत में पर्याप्त ध्यान नहीं दिया गया, जबकि जर्मनी जैसे देशों में विस्तृत अनुसंधान किया जा रहा है।
वेद पीठम के छात्रों को आधुनिक ऋषि बताते हुए उन्होंने विश्व व्यक्त किया कि वे वेदों के अमूल्य खजाने को सुरक्षित रखेंगे और उसका प्रसार करेंगे। उन्होंने कहा कि गुरु-शिष्य परम्परा सनातन धर्म की गौरान्वित करने वाली विरासत थी, वेदों का ज्ञान लेना इस परम्परा को बढ़ाएगा।
उपराष्ट्रपति ने कहा कि तिरुमाला तिरुपति देवस्थानम की राशि का इस्तेमाल सनातन धर्म के प्रसार और तीर्थ यात्रियों को सुविधाएं प्रदान करने के लिए किया जाना चाहिए, न कि किसी अन्य उद्देश्य के लिए।
वैदिक प्राचार्यो ने वेदशीर्वाचनम करने के लिए आर्शीवाद दिया, जबकि छात्रों ने वैदिक मंत्र पढ़े।
बाद में उपराष्ट्रपति, उनकी पत्नी उषम्मा और परिवार के अन्य सदस्यों ने अन्य श्रद्धालुओं के साथ तिरुमाला तिरुपति देवस्थानम द्वारा संचालित नित्यानंद कार्यक्रम के अंतर्गत अन्नप्रसादम लिया। उन्होंने हजारों श्रद्धालुओं के लिए रोजाना इतना विशाल कार्यक्रम संचालित करने के लिए तिरुमाला तिरुपति देवस्थानम की सराहना की।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 186.51 करोड़ से अधिक टीके लगाए जा चुके हैं
12-14 आयु वर्ग में 2.42 करोड़ से अधिक खुराकें लगाई गई
भारत में कोरोना के सक्रिय मामले 11,558 हैं
पिछले 24 घंटों में 1150 नए मामले सामने आए
स्वस्थ होने की वर्तमान दर 98.76 प्रतिशत
साप्ताहिक सक्रिय मामलों की दर 0.27 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 186.51 करोड़  से अधिक हो गया। इस उपलब्धि को 2,27,22,442 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 2.42 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक 10 अप्रैल,2022 को प्रारंभ की गई। अब तक 1,44,161 प्रीकॉशन खुराक लगाई गई हैं।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,04,357
|
|
दूसरी खुराक
|
|
1,00,08,264
|
||
|
प्रीकॉशन खुराक
|
|
45,98,643
|
|
अग्रिम पंक्ति के कर्मी
|
|
पहली खुराक
|
|
1,84,14,318
|
|
दूसरी खुराक
|
|
1,75,25,900
|
||
|
प्रीकॉशन खुराक
|
|
71,39,054
|
|
12-14 वर्ष आयु वर्ग
|
|
पहली खुराक
|
|
2,42,97,421
|
||
|
दूसरी खुराक
|
|
1,65,229
|
||
|
पहली खुराक
|
|
5,78,80,087
|
|
15-18 वर्ष आयु वर्ग
|
|
दूसरी खुराक
|
|
4,04,26,386
|
|
18-44 वर्ष आयु वर्ग
|
|
पहली खुराक
|
|
55,52,55,659
|
|
दूसरी खुराक
|
|
47,26,85,209
|
|
प्रीकॉशन खुराक
|
|
32,399
|
|
45-59 वर्ष आयु वर्ग
|
|
पहली खुराक
|
|
20,28,50,643
|
|
दूसरी खुराक
|
|
18,67,88,104
|
|
प्रीकॉशन खुराक
|
|
1,11,762
|
|
60 वर्ष से अधिक आयु वर्ग
|
|
पहली खुराक
|
|
12,68,13,625
|
|
दूसरी खुराक
|
|
11,63,50,843
|
|
प्रीकॉशन खुराक
|
|
1,34,05,690
|
|
प्रीकॉशन खुराक
|
||
|
2,52,87,548
|
|
कुल
|
|
|
|
1,86,51,53
,593
लगातार गिरावट दर्ज करते हुए भारत में सक्रिय मामले आज कम होकर 11,558 रह गए। सक्रिय मामले कुल मामलों के 0.03 प्रतिशत हैं।
नतीजतन, भारत में स्वस्थ होने की दर 98.76 प्रतिशत है।पिछले 24 घंटों में 954 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,08,788 हो गई है।
बीते 24 घंटे में कोरोना के 1,150 नए मामले सामने आएं।
पिछले 24 घंटों में कुल 3,65,118 जांच की गई हैं। भारत ने अब तक कुल 83.18 करोड़ से अधिक  जांच की गई हैं।
साप्ताहिक और दैनिक पुष्टि वाले मामलों की दर में भी लगातार गिरावट दर्ज की गई है। देश में साप्ताहिक पुष्टि वाले मामलों की दर 0.27 प्रतिशत है और दैनिक रूप से पुष्टि वाले मामलों की दर भी 0.31 प्रतिशत है।
सूचना और प्रसारण मंत्रालय
श्री अनुराग ठाकुर ने झारखंड के लोगों को जनजातीय गौरव दिवस की शुभकामनाएं दीं, भगवान बिरसा मुंडा की प्रतिमा पर पुष्पांजलि अर्पित की
केंद्रीय सूचना एवं प्रसारण मंत्री श्री अनुराग ठाकुर ने आज अन्य मंत्रियों और सांसदों के साथ संसद परिसर में भगवान बिरसा मुंडा की प्रतिमा पर पुष्पांजलि अर्पित की।
श्री ठाकुर ने कहा, "भगवान बिरसा मुंडा ने अपना जीवन शोषित और दलितों के कल्याण के लिए समर्पित कर दिया, और मैं जनजातीय नायक एवं महान स्वतंत्रता सेनानी भगवान बिरसा मुंडा को उनकी जयंती पर नमन करता हूं। बिरसा मुंडा जनजातीय समुदायों और पूरे देश में पूजनीय हैं।"
मंत्री महोदय ने आगे कहा, "भारतीय इतिहास एवं संस्कृति में जनजातियों के अद्वितीय स्थान और उनके योगदान को सम्मानित करने के लिए 15 नवंबर को जनजातीय गौरव दिवस के रूप में मनाने का निर्णय आने वाली पीढ़ियों को इस सांस्कृतिक विरासत और राष्ट्रीय गौरव को संरक्षित करने के लिए प्रेरित करेगा।"
श्री अनुराग ठाकुर ने झारखंड की स्थापना पर राज्य के लोगों को बधाई दी और कहा, ‘‘भगवान बिरसा मुंडा की जन्मस्थली झारखंड के स्थापना दिवस पर राज्य के सभी लोगों को हार्दिक बधाई देता हूं। इस अवसर पर मैं राज्य के निरंतर विकास और सभी नागरिकों के सुख, स्वास्थ्य और समृद्धि की कामना करता हूं।’’
पृष्ठभूमि :
जनजातीय लोगों के गौरवशाली इतिहास, उनकी संस्कृति एवं उपलब्धियों को सम्मानित करने और उनका जश्न मनाने के लिए सरकार ने 15 नवंबर से 22 नवंबर 2021 तक एक सप्ताह तक चलने वाले उत्सव का आयोजन किया है। केंद्रीय मंत्रिमंडल द्वारा 10 नवंबर 2021 को 15 नवंबर को जनजातीय गौरव दिवस के रूप में मनाने का निर्णय लिया गया था।
इस दिन श्री बिरसा मुंडा की जयंती होती है, जिन्हें देश भर के जनजातीय समुदायों द्वारा भगवान के रूप में पूजा जाता है। बिरसा मुंडा ने ब्रिटिश औपनिवेशिक शासन के शोषण के खिलाफ बहादुरी से लड़ाई लड़ी और 'उलगुलान'  का आह्वान कर ब्रिटिश दमन के खिलाफ आंदोलन का नेतृत्व किया। यह घोषणा आदिवासी समुदायों के गौरवशाली इतिहास और सांस्कृतिक विरासत के सम्मान में की गई है। यह दिवस हर साल मनाया जाएगा और सांस्कृतिक विरासत के संरक्षण और वीरता, आतिथ्य-सत्कार तथा राष्ट्रीय गौरव के भारतीय मूल्यों को बढ़ावा देने के लिए जनजातीय समुदायों के प्रयासों को मान्यता देगा।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 183.26 करोड़ से अधिक टीके लगाए जा चुके हैं
12-14 आयु वर्ग में 1.23 करोड़ से अधिक खुराकें लगाई गई
भारत में कोरोना के सक्रिय मामले आज कम होकर 15,859 रह गए,कुल पॉजिटिव मामलों के सिर्फ 0.04 प्रतिशत
पिछले 24 घंटों में 1,270 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 0.26 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 183.26 करोड़  से अधिक हो गया। इस उपलब्धि को 2,17,89,216 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 1.23 करोड़  से अधिक किशोरों को कोविड-19 टीके की पहली खुराक लगाई गई है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10403486
|
|
दूसरी खुराक
|
|
9996574
|
||
|
प्रीकॉशन खुराक
|
|
4424002
|
|
अग्रिम पंक्ति के कर्मी
|
|
पहली खुराक
|
|
18412826
|
|
दूसरी खुराक
|
|
17502040
|
||
|
प्रीकॉशन खुराक
|
|
6799364
|
|
12-14 वर्ष आयु वर्ग
|
|
पहली खुराक
|
|
12375762
|
||
|
पहली खुराक
|
|
56833999
|
|
15-18 वर्ष आयु वर्ग
|
|
दूसरी खुराक
|
|
37248743
|
|
18-44 वर्ष आयु वर्ग
|
|
पहली खुराक
|
|
554304688
|
|
दूसरी खुराक
|
|
463667842
|
|
45-59 वर्ष आयु वर्ग
|
|
पहली खुराक
|
|
202695826
|
|
दूसरी खुराक
|
|
184801083
|
|
60 वर्ष से अधिक आयु वर्ग
|
|
पहली खुराक
|
|
126700974
|
|
दूसरी खुराक
|
|
115111778
|
|
प्रीकॉशन खुराक
|
|
11356686
|
|
प्रीकॉशन खुराक
|
||
|
2,25,80,052
|
|
कुल
|
|
|
|
1,83,26,35,673
लगातार गिरावट दर्ज करते हुए भारत में सक्रिय मामले आज कम होकर 15,859 रह गए। सक्रिय मामले कुल मामलों के 0.04 प्रतिशत हैं।
नतीजतन, भारत में स्वस्थ होने की दर 98.75 प्रतिशत है।पिछले 24 घंटों में 1,567 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,24,83,829 हो गई है।
बीते 24 घंटे में कोरोना के 1270 नए मामले सामने आएं।
पिछले 24 घंटों में कुल 4,32,389 जांच की गई हैं। भारत ने अब तक कुल 78.73 करोड़ से अधिक  जांच की गई हैं।
साप्ताहिक और दैनिक पुष्टि वाले मामलों की दर में भी लगातार गिरावट दर्ज की गई हैर। देश में साप्ताहिक पुष्टि वाले मामलों की दर 0.26 प्रतिशत है और दैनिक रूप से पुष्टि वाले मामलों की दर भी 0.29 प्रतिशत है।
कोयला मंत्रालय
बिजली उत्पादन संयंत्रों को कोयले की आपूर्ति में लगातार वृद्धि
26 अक्टूबर, 2021 को बिजली संयंत्रों में कोयला भंडार 9.03 मिलियन टन था
बिजली संयंत्रों को कोयले की आपूर्ति पिछले कई दिनों से लगातार बढ़ रही है। केंद्रीय विद्युत प्राधिकरण  की रिपोर्ट के अनुसार 26 अक्टूबर, 2021 तक बिजली संयंत्रों में कोयला भण्डार 9.028 मिलियन टन  था। पिछले नौ दिनों से कोयले के भंडार में दैनिक वृद्धि के साथ, तापीय विद्युत संयंत्र के पास 5 दिनों का भंडार उपलब्ध है। लगभग एक सप्ताह में इसके 6 दिनों के बफर स्टॉक तक पहुंचने की संभावना है। ताप विद्युत संयंत्रों द्वारा दैनिक आधार पर खपत किए जाने वाले कोयले की आपूर्ति कोयला कंपनियों द्वारा की जाती है।
बिजली संयंत्रों को कोयले की आपूर्ति लगातार बढ़ रही है जो कि संयंत्रों में कोयले के भंडार में वृद्धि से स्पष्ट है जो अब बढ़ने लगी है और पिछले एक सप्ताह के दौरान औसत वृद्धि प्रति दिन दो लाख टन से अधिक है।
इस महीने की शुरुआत में केंद्रीय कोयला, खान और संसदीय कार्य मंत्री श्री प्रल्हाद जोशी ने बिजली मंत्री श्री आर के सिंह और रेल मंत्री श्री अश्विनी वैष्णव के साथ संबंधित मंत्रालयों के वरिष्ठ अधिकारियों, कोयला कंपनियों के सीएमडी और अधिकारियों के साथ एक ऑनलाइन बैठक की, जिसमें उन्होंने बिजली संयंत्रों में कोयला भण्डार को और बढ़ाने के लिए आवश्यक कदमों पर चर्चा की और उनकी समीक्षा की। बैठक में यह सहमति बनी कि बिजली संयंत्रों को सभी स्रोतों यानी कोल इंडिया लिमिटेड, सिंगरेनी कोलियरीज लिमिटेड और कैप्टिव खदानों से प्रतिदिन आपूर्ति लगभग बीस लाख टन होगी। पिछले एक सप्ताह से बिजली संयंत्रों को कोयले की कुल आपूर्ति लगातार 2.1 एमटी से अधिक रही है।
युवा कार्यक्रम एवं खेल मंत्रालय
केंद्रीय खेल मंत्री श्री किरेन रिजिजू 14 अगस्त को फिट इंडिया फ्रीडम रन का शुभारंभ करेंगे
खेल मंत्रालय 15 अगस्त से 2 अक्टूबर तक सबसे बड़ी देशव्यापी दौड़ फिट इंडिया फ्रीडमरन का आयोजन करने जा रहा है जो एक अनोखी अवधारणा है। मौजूदा वैश्विक महामारी की स्थिति और सामाजिक दूरी संबंधी मानदंडों को ध्यान में रखते हुएसरकार ने इस कार्यक्रम के प्रतिभागियों को अपनी रफ्तार और सुविधा के अनुसार कभी भी और कहीं से भी दौड़ने के लिए प्रोत्साहित करने का निर्णय लिया है। साथ ही वे इस अवधि के दौरान अपनी दौड़ के दौरान कई दिन ब्रेक ले सकते हैं। ग्लोबल पोजिशनिंग सिस्टम  वॉच के उपयोग से अथवा मैन्युअल रूप से उनके द्वारा तय किए गए कुल किलोमीटर पर नजर रखी जा सकती है।
केंद्रीय युवा कार्यक्रम एवं खेल मंत्री श्री किरेन रिजिजू द्वारा 14 अगस्त को इस विशाल कार्यक्रम का शुभारंभ किया जाएगा। इस कार्यक्रम का उद्देश्य कोविड-19 संबधी सभी प्रोटोकॉल का पालन करते हुए आम जनता के बीच फिटनेस को प्रोत्साहित करना है। रिजिजू ने इस कार्यक्रम के बारे में बताते हुए कहा,'फिट इंडिया फ्रीडम रन हमारे प्रधानमंत्री द्वारा परिकल्पित फिट इंडिया मूवमेंट को मजबूत करने और हमारे नागरिकों को जीवन में फिटनेस को शामिल करने के लिए प्रोत्साहित करने का प्रयास है। मौजूदा समय में यह कार्यक्रम कहीं अधिक महत्वपूर्ण है क्योंकि प्रतिरोधक क्षमता बेहतर करने के लिए तंदुरुस्ती जरूरी है। कोविड-19 से मुकाबला करने के लिए यह समय की मांग है।'
इस कार्यक्रम में शामिल होने के लिए लोग अथवा संगठन फिट इंडिया की वेबसाइट पर पंजीकरण कर सकते हैं। यह कार्यक्रम 15 अगस्त को भारत के 74वें स्वतंत्रता दिवस के अवसर पर शुरू होकर 2 अक्टूबर को महात्मा गांधी की 151वीं जयंती के अवसर पर संपन्न होगा।
'फ्रीडम रन' का उद्देश्य फिटनेस को प्रोत्साहित करना और नागरिकों को मोटापे, आलस, तनाव, चिंता एवं अन्य बीमारियों से मुक्ति दिलाने में मदद करना है। हाल के दिनों में भीफिट इंडिया ने फिटनेस के संदेश को जन-जन तक पहुंचाने के लिए फिट इंडिया प्लॉग रन और फिट इंडिया साइक्लोथॉन जैसे कई कार्यक्रम बड़े पैमाने पर आयोजित किए हैं।
संस्कृति मंत्रालय
श्री प्रह्लाद सिंह पटेल ने ड्रुकपा ऑर्डर के कुंग फू नुन्स से मुलाकात की
श्री पटेल ने कुंग फू नुन्स को मानवाधिकार के लिए उनके वीरतापूर्ण कार्यों को लेकर एशिया सोसाइटी के गेम चेंजर अवॉर्ड से सम्मानित होने पर बधाई दी
केन्द्रीय पर्यटन एवं संस्कृति राज्यमंत्री  श्री प्रह्लाद सिंह पटेल ने आज नई दिल्ली में कुंग फू नुन्स से मुलाकात की। कुंग फू नुन्स को हिमालयी क्षेत्र में महिलाओं के सशक्तिकरण और महिला-पुरूष आधारित भेदभाव को दूर करने के लिए उनके अनुकरणीय कार्य को लेकर 30 अक्टूबर, 2019 को न्यूयॉर्क में एशिया सोसाइटी के प्रतिष्ठित गेम चेंजर अवॉर्ड से सम्मानित किया गया था।
केन्द्रीय मंत्री ने कुंग फू नुन्स को उनके वीरतापूर्ण कार्य के लिए एशिया सोसाइटी के गेम चेंजर अवॉर्ड मिलने पर बधाई दी और उन्हें महिला सशक्तिकरण का सच्चा प्रतीक बताया। श्री पटेल उनके टैगलाइन ‘बी योर ओन हीरो’ से काफी प्रभावित हुए। उन्होंने कहा कि यह नारा हम सभी के लिए प्रेरक है। कुंग फू नुन्स से बातचीत करते समय, श्री पटेल को उनके प्रथम नाम के अर्थ के बारे में पता चला, नुन्स अपने प्रथम नाम के रूप में जिग्मे का इस्तेमाल करती हैं और जिग्मे का अर्थ ‘निडर’ है। श्री पटेल ने भारत की निडर पुत्रियों के रूप में उनकी सराहना की।
कुंग फू नुन्स उन बौद्धों की नई पीढ़ी का प्रतिनिधित्व करती हैं, जो महिला-पुरूष समानता और पर्यावरणवाद को बढ़ावा देकर विश्व में वास्तविक कार्य तथा सार्थक बदलाव लाने के लिए अपनी शिक्षण का इस्तेमाल करती हैं। इस मान्यता के साथ, कुंग फू नुन्स इन्द्रा नूई, मुकेश अंबानी और देव पटेल जैसे भारतीय नायकों की श्रेणी में शामिल हो गई हैं, जिन्हें साहसी और प्रेरक कार्यों को लेकर पिछले वर्षों में एशिया सोसाइटी द्वारा सम्मानित किया गया है।
एशिया सोसाइटी गेम चेंजर अवॉर्ड के बारे में
एशिया सोसाइटी की स्थापना 1956 में की गई थी, जो एक पक्षपात-मुक्त, गैर-मुनाफा शैक्षिक संस्थान है। हांगकांग, ह्यूस्टन, लॉस एंजिल्स, मनीला, मेलबोर्न, मुंबई, न्यूयॉर्क, सैन फ्रांसिस्को, सियोल, शंघाई, टोक्यो, वाशिंगटन डीसी और ज्यूरिख में इसके कार्यालय हैं। एशिया सोसाइटी वैश्विक संदर्भ में एशिया और संयुक्त राज्य अमेरिका के लोगों, नेताओं और संस्थानों के बीच आपसी समझ को बढ़ावा देने और साझेदारी को मजबूत करने के लिए समर्पित है। प्रत्येक वर्ष, एशिया सोसाइटी ऐसे व्यक्तियों, संगठनों या आंदोलनों को सम्मानित करती है, जिन्होंने एशिया सोसाइटी की नीति के अनुसार अनेक क्षेत्रों में प्रेरक, प्रबुद्ध और सच्चा नेतृत्व दर्शाया है।
कुंग फू नुन्स के बारे में
कुंग फू नुन्स भारत की निडर बेटियां हैं, जो वास्तविक जीवन के कार्य और प्रभाव को प्रेरित करने के लिए आध्यात्मिकता का उपयोग करते हुए, बौद्धों की एक नई पीढ़ी का प्रतिनिधित्व करती हैं। वे 1000 साल पुरानी ड्रुकपा विरासत वाला 700 ननों का एक मजबूत समुदाय है, जिसकी संख्या बढ़ रही है। सशक्तिकरण, समानता को बढ़ावा देने और समुदायों को बेहतर बनाने के लिए प्राचीन मार्शल आर्ट का उपयोग करते हुए, वे युवा लड़कियों को रूढ़िवादी दायरे से बाहर निकलकर और अपने स्वयं की नायक बनने के लिए प्रेरित कर रहे हैं।
प्रधानमंत्री कार्यालय
प्रधानमंत्री ने असम के लोगों को बोहाग बिहु की शुभकामनाएं दीं
प्रधानमंत्री, श्री नरेन्द्र मोदी ने बोहाग बिहु के पावन उत्सव के अवसर अपनी शुभकामनाएं दी हैं।
एक ट्वीट में, श्री मोदी ने कहा: “बोहाग बिहु के पावन अवसर पर असम के लोगों को शुभकामनाएं। मैं प्रत्येक व्यक्ति के लिए स्वास्थ्य और प्रसन्नता की प्रार्थना करता हूं। असम समृद्धि के नए आयाम छुए।”